ข้อบัญญัติองค์การบริหารส่วนตำบลไสไทยข้อบัญญัติองค์การบริหารส่วนตำบลไสไทยเรื่องการกำจัดมูลฝอยและสิ่งปฏิกูลพ.ศ. ๒๕๕๙ อาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๑๙ มาตรา ๒๐ มาตรา ๔๕ มาตรา ๕๕ มาตรา ๕๘ มาตรา ๖๓และมาตรา ๖๕ แห่งพระราชบัญญัติการสาธารณสุข พ.ศ. ๒๕๓๕องค์การบริหารส่วนตำบลไสไทยโดยความเห็นชอบของสภาองค์การบริหารส่วนตำบลไสไทยและนายอำเภอเมืองกระบี่จึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลไสไทยเรื่อง การกำจัดมูลฝอยและสิ่งปฏิกูล พ.ศ. ๒๕๕๙ข้อ๒[๑] ข้อบัญญัตินี้ให้ใช้บังคับในเขตองค์การบริหารส่วนตำบลไสไทยตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิกข้อบังคับองค์การบริหารส่วนตำบลไสไทยเรื่อง การกำจัดมูลฝอยและสิ่งปฏิกูล พ.ศ. ๒๕๔๒ข้อ๔ บรรดาข้อบัญญัติ ระเบียบ ประกาศคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๕ ในข้อบัญญัตินี้เจ้าพนักงานท้องถิ่น หมายความว่านายกองค์การบริหารส่วนตำบลไสไทยเจ้าพนักงานสาธารณสุข หมายความว่าเจ้าพนักงานซึ่งได้รับแต่งตั้งให้ปฏิบัติการตามพระราชบัญญัติการสาธารณสุข พ.ศ.๒๕๓๕มูลฝอย หมายความว่า เศษกระดาษ เศษผ้า เศษอาหารเศษสินค้า ถุงพลาสติก ภาชนะใส่อาหาร เถ้า มูลหรือซากสัตว์รวมตลอดถึงสิ่งอื่นใดที่เก็บกวาดจากถนน ตลาด ที่เลี้ยงสัตว์ หรือที่อื่นโดยรวมถึงเศษสินค้าจากโรงงานอุตสาหกรรม ไม่ว่าจะเป็นเศษวัตถุ หรือกากอุตสาหกรรมที่เกิดจากกระบวนการผลิต หรือเศษกระดาษจากสำนักงานสิ่งปฏิกูล หมายความว่า อุจจาระหรือปัสสาวะและหมายความรวมถึงสิ่งอื่นใด ซึ่งเป็นสิ่งโสโครกหรือมีกลิ่นเหม็นข้อ๖ ห้ามผู้ใดดำเนินกิจการรับทำการเก็บขน หรือกำจัดสิ่งปฏิกูลหรือมูลฝอย โดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการเว้นแต่จะได้รับใบอนุญาตจากเจ้าพนักงานท้องถิ่นเสียก่อนข้อ๗ ผู้ครอบครองสถานที่ อาคารหรือเคหสถานต้องจัดให้มีที่รองรับมูลฝอยในสถานที่ อาคารหรือเคหสถานในครอบครองของตน และต้องรักษาบริเวณสถานที่อาคารหรือเคหสถานในครอบครองของตนข้อ๘ ที่รองรับมูลฝอยต้องไม่รั่วและมีฝาปิดมิดชิด กันแมลงวันและสัตว์ได้ตามแบบ ซึ่งเจ้าพนักงานสาธารณสุขหรือเจ้าพนักงานท้องถิ่นเห็นชอบข้อ๙ ห้ามผู้ใดถ่าย เท ทิ้งหรือทำให้มีมูลฝอย สิ่งปฏิกูลในทางสาธารณะ หรือที่สาธารณะอื่นใดเป็นต้นว่า ถนน ซอยตรอก แม่น้ำ ลำคลอง คู สระ บ่อน้ำ เว้นแต่ในที่ซึ่งเจ้าพนักงานสาธารณสุขหรือเจ้าพนักงานท้องถิ่นอนุญาตให้จัดตั้ง หรือจัดตั้งไว้ให้โดยเฉพาะผู้ใดฝ่าฝืนหรือไม่ปฏิบัติตามความในวรรคหนึ่งต้องระวางโทษปรับไม่เกินหนึ่งพันบาทสำหรับผู้แจ้งข้อมูลผู้ฝ่าฝืนหรือผู้ไม่ปฏิบัติตามความในวรรคหนึ่งองค์การบริหารส่วนตำบลไสไทยอาจกำหนดเงินรางวัลเป็นจำนวนไม่เกินกึ่งหนึ่งของวงเงินค่าปรับข้อ๑๐ ห้ามผู้ใดถ่าย เททิ้งสิ่งปฏิกูลลงในที่รองรับมูลฝอยและห้ามผู้ใดนำสิ่งปฏิกูลไปในทางสาธารณะหรือสถานที่สาธารณะอื่นใดเว้นแต่จะได้ใส่ภาชนะหรือที่เก็บมิดชิดไม่ให้มีสิ่งปฏิกูลหรือกลิ่นเหม็นรั่วออกมาข้างนอกข้อ๑๑ ถ้าเจ้าพนักงานท้องถิ่นเห็นว่าสถานที่หรือบริเวณใดควรทำการเก็บขนมูลฝอยหรือสิ่งปฏิกูลไปทำการกำจัดให้ถูกด้วยสุขลักษณะยิ่งขึ้นโดยเรียกค่าธรรมเนียมเก็บขนเมื่อได้มีหนังสือแจ้งแก่ผู้ครอบครองสถานที่ อาคารหรือเคหสถานทราบล่วงหน้าไม่น้อยกว่า ๑๕ วันหรือเมื่อได้ปิดประกาศกำหนดบริเวณเก็บขนมูลฝอยหรือสิ่งปฏิกูล ณที่เปิดเผยในบริเวณที่กำหนดไม่น้อยกว่า ๓ แห่งเป็นเวลาไม่น้อยกว่า ๑๕วันนับแต่วันประกาศแล้ว ผู้ครอบครองสถานที่ อาคารหรือเคหสถานต้องให้เจ้าหน้าที่ของพนักงานท้องถิ่นหรือบุคคลผู้ได้รับอนุญาตจากเจ้าพนักงานท้องถิ่นแต่ฝ่ายเดียวเท่านั้นเก็บขนมูลฝอยหรือสิ่งปฏิกูลจากสถานที่ อาคารหรือเคหสถานซึ่งตนรับรองโดยเสียค่าธรรมเนียมเก็บขนตามอัตราที่กำหนดไว้ท้ายข้อบัญญัตินี้ข้อ๑๒ ผู้ครอบครองอาคารสถานที่หรือเคหสถานซึ่งอยู่นอกบริเวณเก็บขนมูลฝอย หรือสิ่งปฏิกูลตามข้อ ๑๑ และผู้ครอบครองสถานที่อาคาร หรือเคหสถาน ซึ่งเจ้าพนักงานท้องถิ่นมิให้กำหนดให้กำจัดมูลฝอยหรือสิ่งปฏิกูลตามข้อ๑๑ ต้องกำจัดมูลฝอย หรือสิ่งปฏิกูลตามคำแนะนำของเจ้าพนักงานสาธารณสุขหรือเจ้าพนักงานท้องถิ่น โดยการเผาหรือฝังโดยวิธีอื่นใดที่ไม่ขัดต่อสุขลักษณะข้อ๑๓ ห้ามผู้ซึ่งมิได้เป็นเจ้าพนักงานเจ้าหน้าที่ขององค์การบริหารส่วนตำบลไสไทยทำการขน คุ้ย เขี่ย หรือขุดมูลฝอยในที่รองรับ รถขน หรือขน หรือสถานที่เทมูลฝอยใด ๆและมิให้ทำการถ่ายเท ขน หรือเคลื่อนที่สิ่งปฏิกูลในถังรับ รถขน เรือขน สถานที่เทเก็บ หรือพักสิ่งปฏิกูลขององค์การบริหารส่วนตำบลไสไทยข้อ๑๔ อัตราค่าธรรมเนียมในการจัดเก็บให้เป็นไปตามบัญชีอัตราค่าธรรมเนียมแนบท้ายข้อบัญญัตินี้ข้อ๑๕ ผู้ใดฝ่าฝืนหรือไม่ปฏิบัติตามข้อบัญญัตินี้มีความผิดตามมาตรา๑๙ และมาตรา ๒๐ (๕) แห่งพระราชบัญญัติการสาธารณสุข พ.ศ. ๒๕๓๕ข้อ๑๖ ให้นายกองค์การบริหารส่วนตำบลไสไทยเป็นผู้รักษาการตามข้อบัญญัตินี้และให้มีอำนาจออกระเบียบ ประกาศ หรือคำสั่งเพื่อปฏิบัติการให้เป็นไปตามข้อบัญญัตินี้ประกาศ ณ วันที่ ๑๙สิงหาคม พ.ศ. ๒๕๕๙หราบ หง้าฝานายกองค์การบริหารส่วนตำบลไสไทย[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลไสไทยเรื่อง การกำจัดมูลฝอยและสิ่งปฏิกูล พ.ศ. ๒๕๕๙(ดูข้อมูลจากภาพกฎหมาย)ภวรรณตรี/จัดทำ๑๔ มีนาคม ๒๕๖๐ชวัลพร/ตรวจ๔ เมษายน ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๗๘ ง/หน้า ๒๑๑/๑๓ มีนาคม ๒๕๖๐